REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

OIB: 37279932922

IBAN: HR7124020061809700008

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA ZA RAZDOBLJE**

**OD 01. SIJEČNJA DO 31. PROSINCA 2021. GODINE**

Podaci u kunama

***Bilješka broj 1:***

Na temelju članka 39. Zakona o proračunu (Narodne novine br. 87/08) te članka 18. Statuta Općine Dubrava (Glasnik Zagrebačke županije broj 20/09, 6/10 i 9/13) Općinsko vijeće Općine Dubrava donijelo je svoj temeljni financijski akt Proračun za 2021. godinu dana 18.12.2019. godine, I. Izmjena proračuna donijeta je 17.09.2020. i II. Izmjena Proračuna 21.12.2020. godine.

Drugim izmjenama i dopunama Proračuna Općine Dubrava za 2021. godinu ukupni prihodi planirani su 24.218.359,38 kuna i ukupni rashodi 24.218.359,38 kuna.

U izvještajnom razdoblju ostvareni ukupni prihodi su realizirani u iznosu 17.955.101 kuna (AOP 632) što je 74% prihoda Proračuna.

Ukupni prihodi sastoje se od prihoda poslovanja u iznosu 17.799.411 kuna (AOP 001) koji su veći za 5% u odnosu na prethodnu godinu; prihoda od prodaje nefinancijske imovine u iznosu 155.690 kuna (AOP 292) što je ja 508% veće od prethodne godine i primitaka od financijske imovine i zaduživanja nema (AOP 413). Ukupni rashodi u 2021. godini iznose 22.406.737 kunu (AOP 633) i ostvaruju udio od 92% u rashodima Proračuna. Rezultat razdoblja je manjak prihoda i primitaka od 4.451.636 kuna.

Manjak prihoda i primitaka za pokriće u sljedećem razdoblju iznosi 3.686.132 i sastoji se od manjka prihoda i primitaka iz razdoblja 4.451.636. kn umanjen za preneseni višak iz 2020. godine 765.504 kn.

U Općini Dubrava na dan 31.12.2021. godine zaposleno je bilo 18 osoba, od toga 5 službenika i 5 namještenika, 3 zaposlene žene na projektu Zaželi i 7 djelatnika zaposlenih na javnim radovima.

***Bilješka broj 2:***

Dječji vrtić Dubrava je proračunski korisnik Općine Dubrava u kojem je na dan 31.12.2021. bilo zaposleno 14 djelatnica.

Općina Dubrava je u 2021. godini za financiranje Dječjeg vrtića Dubrava izdvojila 1.137.573 kn AOP 234 obrasca PR-RAS što je 11% više nego u prethodnoj godini.

***Bilješka broj 3:***

Ukupne prihode općine Dubrava čine prihodi poslovanja u iznosu od 17.799.411 kuna AOP 001 koji su za 5% viši od realiziranih prihoda u 2020., prihodi od nefinancijske imovine u iznosu 155.690 kuna AOP 289 PR-RAS obrasca što je za 508% više od prihoda nefinancijske imovine u 2020. godini. Prihodi od nefinancijske imovine su veći od prethodne godine iz razloga prodaje stana u općinskom vlasništvu.

U 2021. godini na ime tekućih i kapitalnih pomoći iz Državnog proračuna ostvaren je prihod od 9.239.012 kuna i iz Županijskog proračuna 1.634.701 kuna što je sveukupno 10.873.713 kuna AOP 045. Tekuće i kapitalne pomoći iz Državnog i Županijskog proračuna veće su za 224% od ostvarenih pomoći u 2020. godini zbog ostvarenih prihoda iz EU za izgradnju Reciklažnog dvorišta u Dubravi te većeg broja financiranih kapitalnih projekata od strane Ministarstva regionalnog razvoja i fondova Europske unije te Zagrebačke županije.

Ostvarene pomoći odnose se na sljedeće:

|  |  |
| --- | --- |
| **TEKUĆE I KAPITALNE POTPORE IZ DRŽAVNOG PRORAČUNA** | **OSTVARENO** |
| Državni proračun – kompenzacijske mjere **P045** | 6.081.762 |
| Državni proračun – prihodi od prijavljenih projekata na natječaje MRRFEU **P047** | 786.071 |
| Državni proračun – Projekt razvoja predškolskog obrazovanja (SDUSM) **P050.1** | 479.480 |
| Državni proračun – tekuće pomoći HZZ-a za javne radove **P048** | 306.178 |
| Tekuće pomoći za projekt Zaželi **P049** | 189.514 |
| Kapitalni projekt – Reciklažno dvorište financirano iz Fonda za zaštitu okoliša i energetsku učinkovitost **P050** | 1.396.007 |
| **UKUPNO POMOĆI IZ DRŽAVNOG PRORAČUNA** | **9.239.012** |
|  |
| **TEKUĆE I KAPITALNE POTPORE IZ ŽUPANIJSKOG PRORAČUNA** | **OSTVARENO** |
| Županijski proračun – za ogrijev **P051** | 32.550 |
| Županijski proračun – za prometnice **P052** | 750.000 |
| Županijski proračun – za izbore **P053** | 245.231 |
| Županijski proračun – sufinanciranje predškolskog odgoja **P053.1** | 226.920 |
| Županijski proračun – projektna dokumentacija obnova društvenih domova Stara Kapela i Žukovec **P053.2** | 140.000 |
| Županijski proračun –prvenstvo Hrvatske u autoslalomu **P053.3** | 40.000 |
| Županijski proračun – energetska obnova društvenog doma Graberec **P054** | 200.000 |
| **UKUPNO POMOĆI IZ ŽUPANIJSKOG PRORAČUNA** | **1.634.701** |

***Bilješka broj 4:***

Rashode poslovanja čine rashodi skupine 3 i to:

* za zaposlene 1.543.800 kn AOP 147 (veće za 15% od 2020 zbog ostvarenih potpora HZZ-a za javne radove),
* materijalni rashodi 7.410.380 kn AOP 158 (veće za 58% najvećim dijelom zbog ulaganja i održavanja društvenih domova),
* financijski rashodi 131.141 kn AOP 191 (veće za 64% od 2020. godine zbog uplate poticajne naknade za smanjenje otpada za 2019 godinu),
* subvencije 35.080 kn AOP 210 (manje za 62% od 2020. godine iz razloga što se u 2020. godini isplaćivala interventna potpora poduzetnicima kojima je onemogućen rad zbog Covid-19 situacije)
* pomoći unutar općeg proračuna 1.470.939 AOP 219 (veće za 18% zbog više ostvarenih potpora iz državnog i županijskog proračuna za prijavljene projekte),
* naknade građanima i kućanstvima 1.032.468 kn AOP 247 (veće za 93% od 2020 zbog povećanih naknada građanima u novcu, umirovljenicima su prvi puta isplaćene uskrsnice te povećane su rodiljne naknade)
* ostali rashodi 1.215.541 kn AOP 257 (veće za 17% nego u 2020. godini zbog kapitalnih donacija građanima u vidu potpore prve nekretnine za mlade obitelji),

sveukupno 12.839.349 kuna AOP 146.

Rashodi skupine 4 iznose 5.768.677 kn AOP 344 a čine ih rashodi za nabavu nefinancijske imovine i to za nabavu i izgradnju proizvedene dugotrajne imovine (objekti i oprema) 3.199.987 kn AOP 350 + AOP 354 (za 58% manje nego u 2020. godini zbog izgradnje šumske ceste i reciklažnog dvorišta u 2020. godini) te rashodi za dodatna ulaganja na nefinancijskoj imovini 2.568.690 kn AOP 396 (za 229% više nego u 2020. godini zbog dodatnih ulaganja na građevinskim objektima)

***Bilješka broj 5:***

U PR-RAS Račun 37-Naknade građanima i kućanstvima u novcu AOP 247 1.032.468 iskazani su i sljedeći izvršeni rashodi:

1. Naknade majkama rodiljama **277.000**
2. Ogrijev **32.550**
3. Sufinanciranje cijene prijevoza učenika **59.205**
4. Darovi djeci **14.677**
5. Božićnice učenicima **68.000**
6. Naknade studentima **67.900**
7. Božićnice umirovljenicima **123.000**
8. Uskrsnice umirovljenicima **120.650**
9. Jednokratne novčane pomoći  **34.200**
10. Ostale naknade iz proračuna u naravi **37.982**
11. Potpora prve nekretnine **197.304**

***Bilješka broj 6:***

U PR-RAS račun 38 – ostali rashodi na AOP 258 iskazani su za tekuće i kapitalne donacije u iznosu 1.215.541 kune i odnose se na sljedeće donacije:

1. Političke stranke **23.537**
2. Češka beseda  **5.000**
3. Vatrogasna zajednica **544.500**
4. Udruga umirovljenika **10.000**
5. Blok umirovljenika **5.000**
6. Crveni križ Vrbovec **73.504**
7. Udruga žena oboljelih od raka dojke **6.000**
8. Udruga žena općine Dubrava  **10.000**
9. Kulturna udruga sv. Martin **6.000**
10. Športska zajednica **320.000**
11. HČZ i HDDR  **4.000**
12. Udruga za autizam **2.500**
13. Udruga Vrba **5.000**
14. Pokroviteljstva i sponzorstva po odluci načelnika  **28.500**
15. Lovačko društvo Golub **30.000**
16. Lovačko društvo Sokol **30.000**
17. Župa sv. Margarete **100.000**
18. Izborna promidžba **12.000**

***Bilješka broj 7:***

U PR-RAS na računu 96, 97 AOP 412 iskazani su obračunati prihodi – nenaplaćeni u iznosu 2.235.811 kuna što je za 8% više nego u 2020. godini zbog nemogućnosti aktivne naplate potraživanja od građana radi socijalne osjetljivosti građana i poslovnih subjekata pogođenih krizom Covid-19.

***Bilješka broj 8:***

Manjak prihoda za pokriće u idućem razdoblju iznosi 3.686.132 kn AOP 639 što je ostvareno zbog smanjenih prihoda u 2021. godini, prvenstveno zbog nedospjelih prihoda od APPRRR-a za izgradnju šumske ceste.

**BILJEŠKE UZ BILANCU**

**NA DAN 31. PROSINCA 2021. GODINE**

Podaci u kunama

***Bilješka broj 1:***

U obrascu Bilanca AOP 001 – iskazana je imovina u iznosu 31.520.565 kn, a sastoji se od:

* Nefinancijske imovine AOP 002 **27.915.241 kn** (za 18% veća u odnosu na 2020. godinu zbog nabavke traktora s malčerom i energetske obnove društvenih domova u Grabercu, Staroj Kapeli, Ladini i Brezju)
* Neproizvedena dugotrajna imovina AOP 003 1.025.348 kn
* Proizvedena dugotrajna imovina AOP 007 26.669.411 kn
* Pohranjene vrijednosti AOP 046 161.482 kn
* Financijske imovine AOP 063 **3.605.324 kn** (za 86% manje nego u prethodnoj godini zbog nerealiziranih prihoda iz APPRRR-a za šumsku cestu i financiranja projekata vlastitim sredstvima)
* Novac u banci i blagajni AOP 064 217.196 kn
* Potraživanja za uplaćene predujmove 3.217 kn
* Udio u glavnici AOP 129 1.149.100 kn
* Potraživanja za prihode poslovanja AOP 141 2.176.466 kn
* Potraživanja od prodaje nefin.imovine AOP 159 59.345 kn

***Bilješka broj 2:***

U Bilanci na AOP 129 – Dionice i udjeli u glavnici – iskazana je vrijednost udjela 1.149.100 kn i to u trgovačkom društvu Komunalac d.o.o. iznos od 799.400 kn i u trgovačkom društvu Vodoopskrba i odvodnja Zagrebačke županije d.o.o. u iznosu 49.700 kn te novoosnovanom komunalnom poduzeću Dombra 1094 d.o.o. gdje je Općina Dubrava u 100% vlasništvu s temeljnim kapitalom od 300.000 kn.

***Bilješka broj 3:***

Na dan 31.12.2021. Općina Dubrava ima iskazane obveze 3.489.236 kn (za 15% manje nego u 2020. godini) i to:

* Za rashode poslovanja AOP 171 2.013.421 kn
* Za nabavu nefinancijske imovine nedospjele AOP 183 1.475.815 kn

***Bilješka broj 4:***

U 2021. godini Općina Dubrava se nije kratkoročno zaduživala.

***Bilješka broj 5:***

Na AOP 141 – Potraživanja za prihode poslovanja – u iznosu 2.176.466 kn (više za 8% u odnosu na 2020. godinu zbog smanjenih mogućnosti aktivne naplate potraživanja od građana radi socijalne osjetljivosti građana i poslovnih subjekata pogođenih krizom Covid-19.

* Potraživanja za lokalne poreze 228.029 kn
* Potraživanja za kom.naknadu 921.044 kn
* Potraživanja za zakup prostora 4.735 kn
* Potraživanja za nakn. za uređenje voda 421.070 kn
* Potraživanja za zakup poljopriv.zemljišta 68.175 kn
* Potraživanja za komunalni doprinos 20.420 kn
* Potraživanja za zakup jav.površina 10.891 kn
* Potraživanja za nak. za legalizaciju zgrada 25.482 kn
* Potraživanja za ukope 6.070 kn
* Potraživanje za grobnu naknadu 435.952 kn
* Potraživanja za kor.grob.mjesta 34.402 kn
* Ostali nespomenuti prihodi 195 kn

***Bilješka broj 6:***

U Bilanci AOP 159 – Potraživanja za prihode od prodaje nefinancijske imovine u iznosu od 59.345 kuna iskazana su slijedeća potraživanja:

* Potraživanja za prihode od prodaje poljop.zemljišta 11.249 kn
* Potraživanja za prihode od prodaje stana 48.096 kn

***Bilješka broj 7:***

U Bilanci na AOP 250 – Izvanbilančni zapisi, iznos od 5.951.427 kuna odnose se na:

* Izdane zadužnice 3.471.361 kn
* Primljene zadužnice 2.491.494 kn
* Naknada sadržana u cijeni vode -11.428 kn

**BILJEŠKE UZ OBRAZAC RAS-FUNKCIJSKI**

Podaci u kunama

***Bilješka broj 1:***

Ostvareni ukupni rashodi u obrascu RAS-funkcijski iznose 17.470.452 kuna AOP 137.

Navedeni iznos čine ukupni rashodi iskazani u obrascu PR-RAS AOP 407 18.608.025 kn umanjeno za 1.137.573 kn koji se odnose na prijenose proračunskom korisniku Dječjem vrtiću Dubrava (367) AOP 235.

**BILJEŠKE UZ OBRAZAC PROMJENE U VRIJEDNOSTI**

**I OBUJMU IMOVINE I OBVEZA**

Podaci u kunama

***Bilješka broj 1:***

U Obrascu P-Vrio na AOP 019 promjene u vrijednosti imovine iskazan je iznos smanjenja 268.987 kn koje se odnose na sportsku opremu isknjiženu iz poslovnih knjiga Općine Dubrava u korist proračunskog korisnika Dječjeg vrtića Dubrava.

U koloni povećanja na AOP 019 iskazana je vrijednost od 466.225 i odnosi se na prijenos vlasništva za spremnike spremnika za odvojeno prikupljanje otpada od Fonda za zaštitu okoliša i energetsku učinkovitost.

**MANJAK PRIHODA I PRIMITAKA IZ 2021. GODINE**

***Bilješka broj 1:***

Manjak prihoda i primitaka obrazac PR-RAS AOP 639 iznosi 3.686.132 kuna i pokriti će se prihodima i primicima u 2022. godini.

Odgovorna osoba

Općinski načelnik:

Tomislav Okroša, v.r.